  Майя Бывальцева Дэбес политехникумысь 2-3 курсын дышетскисьёс «Каждый народ — художник» нырысетӥ калыккуспо ӟечлэсьтон вожвылъяськонэ пыриськизы. Со сярысь дышетсконнилэн «ВКонтатке» вотэсысь огиназ . Вожвылъяськонлэн очной люкетаз – Суреданъя огъяросси диктантэ - «Суредан устолык но черчение» ӧръя дышетскись 14 адями пыриськиз. Диктант кутскемлэсь ӝыны час азьвыл Москваысь куинь темаос вуизы, соос пӧлысь одӥгзэ бырйыса, куинь час графика яке живопись амалэн суред лэсьтоно вал. Диктантэ пыриськисьёслэсь ужъёссэс Дышетӥсьёслэн-суредасьёслэн калыккуспо огазеяськонзылэн нимлыко  учкыны луэ. Вожвылъяськонлэн валтӥсь ужпумез - суредан искусство удысысь егит усточиосты шараян но соослы юрттон. Ужрадэ 6-18 аресъем пиналъёс но егитъёс пыриськыны быгатӥзы. Южтолэзе ужъёсты улосвылъёсысь дунъясьёс эскерозы. Устооссэ вожвылъяськонлэн радъясь комитетаз лэзёзы. Куартолэзе огъя йылпумъянъёс лэсьтозы. Инвожое «Каждый народ — художник» калыккуспо адӟытон радъялозы. Ватсалом, вожвылъяськонэз Дышетӥсьёслэн-суредасьёслэн калыккуспо огазеяськонзы Азьмуртлэн грантъёсъя фондэз юрттэмен ортчытэ.  Тегъёс: Мерлык Дэбес егитъёс Удмуртия суредан  